బ్యాంకులకు 5 రోజుల పాటు వరుస సెలవులు.. స్తంభించనున్న సేవలు
pnr| Last Updated:       ఆదివారం,  11 అక్టోబరు 2015 (14:50 IST)
దేశంలోని అన్ని బ్యాంకులకు వరుసగా ఐదు రోజుల పాటు సెలవులు రానున్నాయి. దీంతో బ్యాంకు సేవలన్నీ స్తంభించనున్నాయి. ఈ నెల 20న సాయంత్రం మూతపడనున్న బ్యాంకులు మళ్లీ 26వ తేదీన ఉదయం కాని తెరచుకోవు. అంటే ఏకంగా ఐదు రోజుల పాటు సెలవులన్న మాట. ఇక సెలవుల విషయానికి వస్తే... 21 ఆయుధ పూజ, 22 విజయదశమి (దసరా), 23 మొహర్రం, 24న నాలుగో శనివారం, 25న ఆదివారం. ఆ తర్వాత 26 ఉదయం సోమవారం బ్యాంకుల తలుపులు తెరచుకుంటాయి.
కాగా, భారత రిజర్వు బ్యాంకు ఇటీవల కొత్త నిబంధనను అమలు చేస్తున్న విషయం తెల్సిందే. ఆ ప్రకారంగా వారాంతం ఆదివారాల్లో బ్యాంకులకు సెలవు. తాజాగా ఆదివారానికి తోడు రెండు, నాలుగో శనివారాలు కూడా బ్యాంకులకు సెలవునిస్తూ కేంద్రం నిర్ణయం తీసుకుంది. అంటే నెలలో, రెండు పర్యాయాలు బ్యాంకులు రెండు రోజుల పాటు మూతపడతాయి. ఈ సెలవులకు ఒక్కరోజు మరో సెలవు జతచేరినా దేశంలో ఆర్థిక కార్యకలాపాలు దాదాపుగా స్తంభించనున్నాయి.
సంబంధిత వార్తలు